Franck Kessie se jġedded ma' Milan Il-player ta' nofs il-ground tal-Ivory Coast, Franck Kessie, se jġedded il-kuntratt tiegħu ma' AC Milan sas-sena 2024. Wara li f'dawn l-aħħar xhur huwa kien suġġett għall-kontroversji minħabba l-imġieba tiegħu waqt it-taħriġ, skont diversi diriġenti Milanisti, il-player immatura u dan ta lok sabiex joffrulu ftehim ġdid. Id-diriġenti tal-club qed jieħdu vantaġġ minn din il-waqfa internazzjonali sabiex jiftiehmu ma' bosta players u jaċċertaw ruħhom li jżommu players żgħażagħ magħhom. Kessie għandu 23 sena u ilu jilgħab fi Stadio San Siro sa mis-sena 2019 fejn skorja sitt goals fi 42 partita.